CELEX: 32007D0738
Language: et
Date: 2007-10-09 00:00:00
Title: 2007/738/EÜ: Nõukogu otsus, 9. oktoober 2007 , millega tühistatakse otsus 2006/125/EÜ ülemäärase eelarvepuudujäägi kohta Ühendkuningriigis

17.11.2007   
            
            
               ET
            
            
               Euroopa Liidu Teataja
            
            
               L 300/49
            
         
      NÕUKOGU OTSUS,
   9. oktoober 2007,
   millega tühistatakse otsus 2006/125/EÜ ülemäärase eelarvepuudujäägi kohta Ühendkuningriigis
   (2007/738/EÜ)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artikli 104 lõiget 12,
   võttes arvesse komisjoni soovitust,
   ning arvestades järgmist:
   
               (1)
            
            
               Nõukogu otsustas oma otsuses 2006/125/EÜ, (1) millega järgiti komisjoni soovitust vastavalt asutamislepingu artikli 104 lõikele 6, et Ühendkuningriigil on ülemäärane eelarvepuudujääk. Nõukogu märkis, et valitsemissektori üldine eelarvepuudujääk oli 2004/2005. eelarveaastal (2) 3,2 % SKTst, mis oli suurem kui asutamislepingus sätestatud 3 %-line kontrollväärtus, samal ajal moodustas valitsuse koguvõlg 40,8 % SKTst, mis on tunduvalt allpool asutamislepingus sätestatud 60 %-list kontrollväärtust.
            
         
               (2)
            
            
               Asutamislepingu artikli 104 lõike 7 ning nõukogu 7. juuli 1997. aasta määruse (EÜ) nr 1467/97 ülemäärase eelarvepuudujäägi menetluse rakendamise kiirendamise ja selgitamise kohta (3) artikli 3 lõike 4 kohaselt tegi nõukogu komisjoni soovituse põhjal 24. jaanuaril 2006. aastal Ühendkuningriigile adresseeritud soovituse parandada ülemäärane eelarvepuudujääk hiljemalt 2006/2007. eelarveaasta lõpuks. Soovitus avalikustati.
            
         
               (3)
            
            
               Vastavalt asutamislepingu artikli 104 lõikele 12 tuleb nõukogu otsus ülemäärase eelarvepuudujäägi kohta tühistada, kui ülemäärane eelarvepuudujääk asjaomases liikmesriigis on nõukogu arvates parandatud.
            
         
               (4)
            
            
               Asutamislepingule lisatud ülemäärase eelarvepuudujäägi menetlust käsitleva protokolli kohaselt esitab komisjon andmed menetluse rakendamiseks. Kõnealuse protokolli kohaldamise osana peavad liikmesriigid vastavalt nõukogu 22. novembri 1993. aasta määruse (EÜ) nr 3605/93 Euroopa Ühenduse asutamislepingule lisatud ülemäärase eelarvepuudujäägi menetlust käsitleva protokolli kohaldamise kohta (4) artiklile 4 esitama kaks korda aastas (enne 1. aprilli ja enne 1. oktoobrit) andmed valitsemissektori eelarve puudujäägi ja võla kohta ning muud seotud muutujad. Arvestades, et 2007. aasta märtsis 2006/2007. eelarveaasta kohta esitatud andmed olid valitsuse prognoosid, esitas Ühendkuningriik seoses tema suhtes algatatud ülemäärase eelarvepuudujäägi menetlusega lisateatise. 16. juulil 2007. aastal saadud lisateatises on esitatud tegelikud tulemused 2006/2007. eelarveaasta kohta, mis võimaldas komisjonil hinnata Ühendkuningriigi eelarvesuundumusi seoses nõukogu soovitusega parandada ülemäärane eelarvepuudujääk hiljemalt 2006/2007. eelarveaastaks.
            
         
               (5)
            
            
               Nende andmete alusel, mis komisjon (Eurostat) esitas vastavalt määruse (EÜ) nr 3605/93 artikli 8g lõikele 1 pärast Ühendkuningriigi 16. juulil 2007 esitatud teatist, ning komisjoni talituste 2007. aasta kevadprognoosi alusel on võimalik teha järgmised järeldused:
               
                           —
                        
                        
                           valitsemissektori üldine eelarvepuudujääk vähenes 3,2 %lt SKTst 2005/2006. eelarveaastal 2,7 %ni SKTst 2006/2007. eelarveaastal, langedes alla kontrollväärtuse, mis on 3 % SKTst. See on veidi vähem kui 2005. aasta detsembris ajakohastatud Ühendkuningriigi lähenemisprogrammis prognoositud, milleks on 2,8 % SKTst;
                        
                     
                           —
                        
                        
                           eelarve tasakaalustumine 2006/2007. eelarveaastal tulenes tulude määra suurenemisest 0,4 protsendipunkti võrra SKTst eelkõige ettevõtte tulumaksu parema laekumise tõttu. Valitsemissektori kogukulu kasvas 2005/2006. ja 2006/2007. eelarveaastal koos SKT nominaalkasvuga, kuigi kapitalikulud olid väiksemad ja jooksvad kulud suuremad, kui prognoositi 2006. aasta detsembris ajakohastatud lähenemisprogrammis. Võrreldes 2005/2006. eelarveaastaga, mil eelarvepuudujääki vähendati ühekordse korrigeerimisega 0,3 % võrra SKTst, paranes struktuurne tasakaal (s.o tsükliliselt parandatud eelarvetasakaal, võtmata arvesse ühekordseid ja ajutisi meetmeid) 2006/2007. eelarveaastal hinnanguliselt 0,7 % võrra SKTst;
                        
                     
                           —
                        
                        
                           kooskõlas hinnangulise eelarvepuudujäägiga, mis avaldati 2007. aasta märtsi eelarves, prognoositakse 2007/2008. eelarveaastaks eelarvepuudujäägi jätkuvat vähenemist 2,6 %ni SKTst, seda peamiselt tänu tulude, eelkõige maksude suurenemisele, mida siiski peaaegu täielikult tasakaalustab kulude kasv. Kõnealune eelarvepuudujääk on ettevõte tulumaksust saadava tulu allapoole korrigeerimise tõttu suurem kui 2006. aasta detsembris ajakohastatud lähenemisprogrammis avaldatud ametliku eelarvepuudujäägi prognoos, milleks on 2,3 % SKTst. Kevadprognoosis ennustatakse 2008/2009. eelarveaastaks edasist puudujäägi vähenemist (eeldusel, et poliitikat ei muudeta) 2,4 %ni SKTst. Selle põhjal võib väita, et eelarvepuudujääk on usaldusväärselt ja jätkusuutlikult viidud alla 3 % piirmäära SKTst. Struktuurses mõttes prognoositakse valitsemissektori üldise eelarvepuudujäägi vähenemist 2007/2008. eelarveaastal 0,2 protsendipunkti võrra SKTst ja 2008/2009. eelarveaastal (eeldusel, et poliitikat ei muudeta) 0,3 protsendipunkti võrra. Selle põhjal võib väita, et edaspidine tasakaalustamine on pigem tagasihoidlik, pidades silmas soodsat majanduskeskkonna prognoosi;
                        
                     
                           —
                        
                        
                           valitsemissektori võlg suurenes 39,6 %-lt SKTst 2004/2005. eelarveaastal 42,5 %ni 2006/2007. eelarveaastal. Komisjoni talituste 2007. aasta kevadprognoosi kohaselt suureneb võla osakaal 2009. aasta märtsi lõpuks ligi 43,9 %ni, kuid jääb püsima tunduvalt allpool 60 %-list kontrollväärtust. Võla suhte suurenemise peatamiseks on vaja tugevdada eelarveseisundit rohkem, kui 2008/2009. eelarveaastaks kavandatud.
                        
                     
         
               (6)
            
            
               Nõukogu on arvamusel, et ülemäärane eelarvepuudujääk Ühendkuningriigis on parandatud ning seega tuleks otsus 2006/125/EÜ tühistada,
            
         ON VASTU VÕTNUD KÄESOLEVA OTSUSE:
   Artikkel 1
   Üldhinnangust järeldub, et ülemäärane eelarvepuudujääk Ühendkuningriigis on parandatud.
   Artikkel 2
   Otsus 2006/125/EÜ tühistatakse.
   Artikkel 3
   Käesolev otsus on adresseeritud Suurbritannia ja Põhja-Iiri Ühendkuningriigile.
   
      Luxembourg, 9. oktoober 2007
      
         
            Nõukogu nimel
         
         
            eesistuja
         
         F. TEIXEIRA DOS SANTOS
         
      
   
   
      (1)  ELT L 51, 22.2.2006, lk 14.
   
      (2)  Nõukogu määruse (EÜ) nr 1467/97 kohaselt koostatakse asjaomased Ühendkuningriigi eelarvet käsitlevad andmed eelarveaasta (st majandusaasta) kohta, mis algab 1. aprillil ja lõpeb 31. märtsil.
   
      (3)  EÜT L 209, 2.8.1997, lk 6. Määrust on muudetud määrusega (EÜ) nr 1056/2005 (ELT L 174, 7.7.2005, lk 5).
   
      (4)  EÜT L 332, 31.12.1993, lk 7. Määrust on viimati muudetud määrusega (EÜ) nr 2103/2005 (ELT L 337, 22.12.2005, lk 1).